সিবিআইয়ের প্রস্তাব মত মাতঙ্গ সিংয়ের স্বাস্থ্য পরীক্ষা করলেন AIIMS-র চিকিত্‍সকরা। তিন ঘণ্টার পরীক্ষার পর বন্ধ খামে হাইকোর্টে রিপোর্ট জমা দিয়েছেন তাঁরা। গ্রেফতারের পর থেকেই লিভারের অসুখ নিয়ে  হাসপাতালে ভর্তি মাতঙ্গ। এরপরই নিরপেক্ষ চিকিত্‍সক দিয়ে মাতঙ্গের স্বাস্থ্য পরীক্ষার দাবি তোলে সিবিআই।
 ওয়েব ডেস্ক: সিবিআইয়ের প্রস্তাব মত মাতঙ্গ সিংয়ের স্বাস্থ্য পরীক্ষা করলেন AIIMS-র চিকিত্‍সকরা। তিন ঘণ্টার পরীক্ষার পর বন্ধ খামে হাইকোর্টে রিপোর্ট জমা দিয়েছেন তাঁরা। গ্রেফতারের পর থেকেই লিভারের অসুখ নিয়ে  হাসপাতালে ভর্তি মাতঙ্গ। এরপরই নিরপেক্ষ চিকিত্‍সক দিয়ে মাতঙ্গের স্বাস্থ্য পরীক্ষার দাবি তোলে সিবিআই। সুদীপ্ত-দেবযানী-কুণালরা জেলে। কিন্তু মাতঙ্গ সিংয়ের বিষয়টাই আলাদা। সারদা মামলায় গ্রেফতারির পর থেকে গত দেড় বছরের প্রায় গোটাটাই তাঁর ঠিকানা শহরের কোনও হাসপাতাল। 
মাতঙ্গ বৃত্তান্ত
---------
ফেব্রয়ারি, ২০১৫-য় গ্রেফতার করা হয় মাতঙ্গ সিংকে
তারপর থেকে কখনও জেল হাসপাতাল, কখনও অন্য হাসপাতালে ভর্তি থেকেছেন
এপ্রিল ২০১৬-য় আদালতের অনুমতিতে ঢাকুড়িয়ার বেসরকারি হাসপাতালে ভর্তি হন তিনি
এরই মাঝে শারীরিক অসুস্থতার কারণ দেখিয়ে মাতঙ্গের জামিনের আবেদন করেন তাঁর আইনজীবীরা। তাঁদের বক্তব্য,
মাতঙ্গ বৃত্তান্ত
---------
২০০৪ সালে মাতঙ্গ সিংয়ের লিভার প্রতিস্থাপন করা হয়
১০ বছর অন্তর ফের লিভার প্রতিস্থাপন জরুরি
নিয়মমত ২০১৪-য় লিভার প্রতিস্থাপনের কথা থাকলেও, তা হয়নি
মাতঙ্গের শারিরীক অবস্থার অবনতি হয়েছে
অবিলম্বে লিভার প্রতিস্থাপন না হলে প্রাণসংশয় হতে পারে সিবিআইয়ের আর্জি
------------
নিরপেক্ষ চিকিত্‍সককে দিয়ে মাতঙ্গ সিংকে পরীক্ষার আর্জি জানায় সিবিআই। AIIMS-র চিকিত্‍সক দিয়ে স্বাস্থ্য পরীক্ষা করানোর প্রস্তাব দেওয়া হয়। প্রস্তাবের বিরোধিতা করেননি মাতঙ্গ সিংয়ের আইনজীবী অনির্বাণ গুহঠাকুরতা। বুধবার ঢাকুড়িয়ার হাসপাতালে মাতঙ্গ সিংয়ের স্বাস্থ্য পরীক্ষা করে AIIMS-র তিন সদস্যের চিকিত্‍সক দল। বেলা এগারোটা থেকে দুপুর দুটো, তিন ঘণ্টা ধরে চলে স্বাস্থ্য পরীক্ষা। হাইকোর্টের নির্দেশ ছিল, উনিশে অগাস্টের মধ্যে স্বাস্থ্য পরীক্ষার রিপোর্ট জমা দিতে হবে AIIMS-র চিকিত্‍সকদের। বুধবারই বন্ধ খামে রিপোর্ট জমা পড়ে গেছে। উনিশে অগাস্ট মামলার পরবর্তী শুনানি।